stanford-oval/wikipedia huggingface dataset:
תורינגיה
הערות שוליים

↑  Thüringer Allgemeine, Jg. 1/ Nr. 95, 9. Mai 1990.
↑  Die Russen kommen. Die 8. Gardearmee in Thüringen 1945–1994. Sonderausstellung im Stadtmuseum Erfurt von Mai bis Oktober 2005
↑  אוכלוסייה ותושבים לקמ"ר בתורינגיה, באתר statistik.thueringen.de
↑  '"`UNIQ--nowiki-00000005-QINU`"'עופר אדרת,'"`UNIQ--nowiki-00000006-QINU`"'טבעת נישואים יהודית מגרמניה של ימי הביניים תוצג בבית התפוצות, באתר הארץ, 18 בדצמבר 2015
↑  באתר סוכנות העבודה הפדרלית הגרמנית
↑  ו. לש, ר. פצולד, פ. ריינהולד, ס. ויגנד: מילון תורינגי קטן, הוצאת רקלאם, לייפציג, 1995, עמוד 6.
| מדינות הרפובליקה הפדרלית של גרמניהגרמניה |
| --- | --- | --- |
| מדינות | באדן-וירטמברג באדן-וירטמברג • בוואריה בוואריה • ברנדנבורג ברנדנבורג • הסן הסן • מקלנבורג-מערב פומרניה מקלנבורג-מערב פומרניה • סקסוניה התחתונה סקסוניה התחתונה • נורדריין-וסטפאליה נורדריין-וסטפאליה • ריינלנד-פפאלץ ריינלנד-פפאלץ • חבל הסאר חבל הסאר • סקסוניה סקסוניה • סקסוניה-אנהלט סקסוניה-אנהלט • שלזוויג-הולשטיין שלזוויג-הולשטיין • תורינגיה תורינגיה |  |
| ערי מדינה | ברלין ברלין •  ברמן • המבורג המבורג |  |
| מדינות לשעבר | דרום באדן דרום באדן • וירטמברג-באדן וירטמברג-באדן • וירטמברג-הוהנצולרן וירטמברג-הוהנצולרן |  |
| --- | --- |
בקרת זהויות :  NLI: 987007559845605171  BNE: XX457849  BnF: cb11933497h (data)  CiNii: DA08752087  GND: 4059979-6  ISNI: 0000 0004 0629 4046  LCCN: n82255658  MusicBrainz: ff2ee1ad-febe-4b48-8999-e77870b62744  NKC: ge128467  SUDOC: 027251691  VcBA: 497/3378  VIAF: 138407449   WorldCat (עם VIAF): 138407449
יוסוף מוסטפא עלי נאדה

| --- | --- |
אין תמונה חופשית
 לידה:  17 במאי 1931 מצרים (1922–1952) אלכסנדריה, מצרים
 פטירה:  22 בדצמבר 2024 (בגיל 93) קמפיונה ד'איטליה, איטליה
 מדינה:  מצרים   איטליה
 מקום מגורים:  קמפיונה ד'איטליה, איטליה
 פעילות בולטת:  חבר באחים המוסלמים
 ידוע בשל:  עיצומים של ארצות הברית והאו"ם
 השכלה:  אוניברסיטת אלכסנדריה
 מפלגה:  האחים המוסלמים
 השקפה דתית:  אסלאם סוני
 http://www.youssefnada.ch/index.html
 
יוסוף מוסטפא עלי נאדה (בערבית: يوسف مصطفى علي ندا, בתעתיק מדויק: יוסף מצטפא עלי נדא; 17 במאי 1931 – 22 בדצמבר 2024) היה איש עסקים, ואסטרטג פיננסי של ארגון האחים המוסלמים. התפרסם בשל הצלחתו לגייס לטובתו חוקים הנוגעים לזכויות אדם כדי להתגונן מפני האשמות ארצות הברית בקשרים לארגוני טרור.
ביוגרפיה

נאדה נולד ב-17 במאי 1931 באלכסנדריה שבמצרים. והוא בוגר אוניברסיטת אלכסנדריה.
בשנת 47 הוא הצטרף לתנועת האחים המוסלמים, והשתתף בלחימה נגד הבריטים.
באוקטובר 1954 הוא נעצר על ידי שלטונות מצרים יחד עם רבים מחברי האחים המוסלמים, לאחר ניסיון ההתנקשות בג'מאל עבד אל נאצר. הוא שוחרר באפריל 1956.
בסוף שנות ה-50 עבר לאוסטריה והחל לעסוק בייצור חלב.
מאוחר יותר עסק בייצור וייבוא מלט בלוב, סעודיה וניגריה.
לאחר ההפיכה שביצע מועמר קדאפי בלוב הוא עבר להתגורר בקמפיונה ד'איטליה, מובלעת איטלקית בשטחי שווייץ. והתמקד בעסקים באירופה.
בהמשך, הוא היה יו"ר של בנק אל טאקווה שחשוד כגורם מממן של האחים המוסלמים וארגוני טרור אחרים כגון אל-קאעידה.
החשד במימון טרור

ב-2001, לאחר פיגועי 11 בספטמבר, הוא הוכנס אל רשימת הטרור של האו"ם על ידי מחלקת האוצר של ארצות הברית. נאדה הואשם במימון פעילויות טרור של ארגון אל-קאעידה, אך הוא דחה את הטענות. לאחר מכן הוא הופיע בהחלטה 1276 של מועצת הביטחון של האו"ם ברשימת טרור.
טענות ארצות הברית והכנסתו לתוכנית רשימת הטרור של האו"ם השפיעו על נכסי נאדה בשווייץ, על יכולתו לנוע שם בחופשיות, ועל שמו הטוב.
ב-2006 הוא תבע מממשלת שווייץ פיצוי, בעקבות הפסדיו, שטען שנבעו מהחקירה שבוצעה עליו.
בשנים 2007–2009 היה נאדה במוקד חקירה פרלמנטרית של המועצה האירופית אודות התהליך להכנסת אדם לרשימת הטרור של האו"ם.
בשנת 2009 הן החקירה השווייצרית והן חקירה איטלקית הסתיימו ללא ראיות אודות טענות ארצות הברית. בשל סיום החקירה עתרו שווייץ ואיטליה לוועידה לטיפול בטרור של האו"ם בבקשה להסיר את שמו של נאדה מהחלטה 1276 של מועצת הביטחון של האו"ם, למרות התנגדותה של ארצות הברית. ב-24 בספטמבר 2009 נענתה ארצות הברית להסרתו מהרשימה, אך השאירה את שמו במסגרת רשימה פנימית של מחלקת האוצר של ארצות הברית, תחת פקודת ההוצאה לפועל 13224.
ארצות הברית סירבה לחשוף את הראיות לטענותיה כנגדו בשל היותן לדברי ארצות הברית ממודרות.
ב-2008 עתר נאדה בבית הדין האירופי לצדק שבשטרסבורג כנגד שווייץ. ב-12 בספטמבר 2012 פסק בית הדין לטובתו ואמר כי זכויות האדם שלו הופרו. וממשלת שווייץ פיצתה אותו בסך 30,000 אירו.
בשנת 2019 פורסם כי משרד המודיעין של איראן עקב אחרי פגישה של אנשי משמרות המהפכה עם הנהגת האחים המוסלמים בטורקיה, שנאדה השתתף בה. נאדה וגם האיראנים הכחישו את דבר השתתפותו בפגישה.
חיים אישיים

בשנות השבעים הוא נישא לאמל סלאח א-דין א-שישכלי, שהייתה אזרחית סורית, אחייניתו של אדיב שישכלי.
הוא התגורר בקמפיונה ד'איטליה, ונפטר ב-22 בדצמבר 2024.
ביבליוגרפיה

Inside the Muslim Brotherhood: The Truth about the World's Most Powerful Political Movement
בתוך האחים המוסלמים, האמנת על התנועה הפוליטית החזקה בעולם. יוסוף נאדה ודאגלס תומפסון. 2012.
הערות שוליים

↑  الفضائية - برامج القناة - شاهد على العصر - العلاقات الدولية للإخوان كما يراها يوسف ندا ح1, www.aljazeera.net, ‏1/10/2005 (בערבית) (ארכיון)
↑  גדעון קוץ, ז'נבה,'"`UNIQ--nowiki-00000004-QINU`"'‏הבנקאי של בן-לאדן רגוע, באתר גלובס, 31 במרץ 2005
↑  Yoni, השפעת האחים המוסלמים על אל-קאעידה, דאעש ואיראן, באתר Nziv.net, ‏2021-10-11
↑  By Lucy Komisar, Shareholders in the Bank of Terror?, dir.salon.com (באנגלית)
↑  Wayback Machine, www.parlament.ch
↑  UN Terrorism Committee
↑  http://ihrlaw.org/2012/09/13/in-nada-v-switzerland-echr-finds-swiss-implementation-of-un-counter-terror-sanctions-violated-rights-to-respect-for-private-and-family-life-effective-remedy/
↑  Bern violated Youssef Nada's rights: court - The Local, www.thelocal.ch'"`UNIQ--nowiki-0000000C-QINU`"'(באנגלית)'"`UNIQ--templatestyles-0000000D-QINU`"'
↑  Nziv, המאבקים הפנימיים בצמרת ארגוני המודיעין באיראן, באתר Nziv.net, ‏2019-11-20
↑  Douglas Thompson, Inside the Muslim brotherhood: Youssef Nada, London: Metro, 2012, ISBN 978-1-85782-687-6
| --- | --- |
בקרת זהויות :  NLI: 987007469477505171  ISNI: 0000 0003 8821 9551  LCCN: n2012071190  VIAF: 281391169   WorldCat (עם VIAF): 281391169
צבא מקדוניה הצפונית

| --- | --- |

 מדינה:  מקדוניה הצפונית מקדוניה הצפונית
 תקופת הפעילות:  1992–הווה (כ־33 שנים) 
 מטה:  סקופיה, מקדוניה הצפונית
 מנהיגות
 המפקד העליון:  נשיא מקדוניה 
 כוח אדם
 גיל הגיוס:  18
 זמינות לשירות צבאי מכלל האוכלוסייה:  גברים בני 16–49: 532,856  נשים בנות 16–49: 513,684
 מתאימים לשירות צבאי מכלל האוכלוסייה:  גברים בני 16–49: 444,247  נשים בנות 16–49: 427,556
 גודל מחזור שנתי המגיע לגיל הגיוס:  גברים: 16,144  נשים: 14,920
 כוחות פעילים:  8,000
 כוחות מילואים:  5,000
 תקציב
 תקציב שנתי:  108,152,512 דולר (2019)
 אחוזי תמ"ג:  1.09% (2017)
 מלחמות שהשתתף בהן
 המרד במקדוניה הצפונית, ומשימות מטעם נאט"ו
 
 www.arm.mil.mk
 
רונדל של חיל האוויר הצפון מקדוני
חיילים צפון מקדונים ב-2008
צבא מקדוניה הצפונית (במקדונית: Армија на Република Северна Македонија; בראשי תיבות: АРCМ) הוא הצבא האחראי על הגנת הריבונות ושלמותה הטריטוריאלית של מקדוניה הצפונית. החל מ-2005, זהו כוח הגנה מקצועי לחלוטין התואם לתקני נאט"ו.
ב-27 במרץ 2020, מקדוניה הצפונית התקבלה כחברה בנאט"ו.
היסטוריה

פרק זה לוקה בחסר. אנא תרמו לוויקיפדיה ו.  להשלים את היסטוריה הצבאית.
ארגון

על הצבא מפקד הרמטכ"ל הכפוף לשר הביטחון. הפיקוד נעשה באמצעות פיקוד המבצעים המשולב.
להלן מבנה הצבא:
ארגון > חטיבת החי"ר הממוכנת

חטיבת חיל הרגלים הממוכנת משתמש כזרוע היבשה והכוח העיקרי של הצבא והיא מורכבת מכוח תגובה מהירה וכוחות מילואים. כוחות התגובה המהירה הם הכוח הפעיל בזמן שיגרה וכוחות המילואים משמשים ככוח הלוחם בזמן חירום.
החטיבה כוללת: 4 גדוד חי"ר ממוכן, גדוד ארטילריה, גדוד שריון, גדוד הנדסה קרבית, יחידת קשר ויחידה להגנה מפני חומרים ונשק לא קונבנציונליים.
הציוד כולל, בין היתר: כ-30 טנקים, כ-130 קני ארטילריה נייחים וניידים, כעשרה כלי ארטילריה רקטיים.
ארגון > חיל האוויר וההגנה האווירית

תפקידו של חיל האוויר הוא לתמוך בכוחות היבשה וכן בעת שיגרה לספק ביטחון שוטף לשטח האווירי של צפון מקדוניה. החיל מחולק לשתי יחידות עיקריות: מערך התעופה ומערך ההגנה האווירית.
החיל מחזיק כעשרה כלי טיס בעלי כנף קבועה ומספר דומה של כנף סובבת, כחמישה מסוקי קרב.
ארגון > היחידה הימית

מספר קטן ולא ידוע של כלי שיט הפועלים באגמים ובנהרות, בקרבת הגבול.
ארגון > רגימנט מבצעים המיוחדים

רגימנט המבצעים המיוחדים כפוף ישירות לפיקוד המבצעים המשולב.
ארגון > פיקוד התמיכה הלוגיסטית

פיקוד התמיכה הלוגיסטית אחראי על: תעבורה, תחזוקה ותיקונים, תשתיות ותמיכה לכלל הצבא.
ארגון > יחידות נוספות

היחידה להכשרה וארגון תורת לחימה: האחרי לאימון וארגון של כלל הכוח ויחידות בצבא בסדיר, קבעה ובמילואים, ופרט כדי להתאים את הכוחות לסטנדרטים של נאט"ו.
משמר הכבוד, חינוך וחברה צבאית, שלישות.
ציוד

רוב ציוד שבו משתמש הצבא מקורו בצבאות יוגוסלביה והגוש המזרחי לשעבר ורק מקצתו נרכש ממדינות המערב, בין היתר גם כדי להתאים לסטנדרטים הנהוגים בנאט"ו.
סיוע למשימות מחוץ למקדוניה הצפונית

בין השנים 2002–2015 השתתפו כ-3,000 אנשי צבא במשימות שמירת השלום באפגניסטן, במסגרת כוח הסיוע הביטחוני הבין-לאומי (ISAF), בתפקידים ובמשימות שונות.
בין השנים 2003–2008 השתתפו כ-500 לוחמים (לסירוגין) במלחמת עיראק, לצד חיילי ארצות הברית
החל מ-2020, קצינים מצבא צפון מקדוניה משתתפים במשימות הדרכה ברפובליקה המרכז-אפריקאית, במסגרת הסיוע של האיחוד האירופאי (“EUTM CAR”).
החל מ-2020 באוקטובר 2020, נשלחים אנשי צבא, במסגרת כוח KFOR של נאטו", כ"שומרי השלום" בקוסובו.
נכון לנובמבר 2024, צבא מקדוניה הצפונית נוטל חלק בכוח יוניפי"ל, בלבנון.
הערות שוליים

↑  North Macedonia changes name of army | News | ekathimerini.com, web.archive.org, ‏2019-07-04
↑  NATO: North Macedonia's Leader Inks Final Accession Document - The New York Times, web.archive.org, ‏2020-03-21
↑  NATO - News: North Macedonia joins NATO as 30th Ally, 27-Mar.-2020, web.archive.org, ‏2020-03-27
↑  2023 North Macedonia Military Strength, www.globalfirepower.com (באנגלית אמריקאית)
↑  Logistic Support Battalion – ARMY OF THE REPUBLIC OF NORTH MACEDONIA, ‏2024-10-30 (באנגלית)
↑  The participation of the Army of the Republic of North Macedonia in the peacekeeping mission in Afghanistan has ended – ARMY OF THE REPUBLIC OF NORTH MACEDONIA, ‏2024-10-17 (באנגלית)
↑  Iraqi Freedom – ARMY OF THE REPUBLIC OF NORTH MACEDONIA, ‏2024-10-30 (באנגלית)
↑  EUTM CAR “Central African Republic”, mod.gov.mk
↑  Participation of the Republic of North Macedonia in the KFOR mission, mod.gov.mk
↑  UNIFIL Troop-Contributing Countries, UNIFIL, ‏2016-03-14 (באנגלית)
| נאט"ו ארגון האמנה הצפון-אטלנטית (NATO) |
| --- | --- | --- |
| הכוחות המזוינים של המדינות החברות | איטליה • איסלנד • אלבניה • אסטוניה • ארצות הברית • בולגריה • בלגיה • גרמניה • דנמרק • הולנד • הונגריה • הממלכה המאוחדת • טורקיה • יוון • לוקסמבורג • לטביה • ליטא • מונטנגרו • מקדוניה הצפונית • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קנדה • קרואטיה • רומניה |  |
| פעולות צבאיות עיקריות | מלחמת המפרץ • מבצע משמר משותף • מבצע כוח מאוחד • מלחמת אפגניסטן • מלחמת עיראק • מבצע מגן האוקיינוס • התקיפה הצבאית הבין-לאומית בלוב • מבצע המאמץ הפעיל • מבצע שומר הים |  |
עץ המבנה הארגוני של צבא צפון מקדוניה
משה בתיבה (סיפור מקראי)

ה וַתֵּרֶד בַּת-פַּרְעֹה לִרְחֹץ עַל-הַיְאֹר וְנַעֲרֹתֶיהָ הֹלְכֹת עַל-יַד הַיְאֹר וַתֵּרֶא אֶת-הַתֵּבָה בְּתוֹךְ הַסּוּף וַתִּשְׁלַח אֶת-אֲמָתָהּ וַתִּקָּחֶהָ.

— ספר שמות, פרק ב', פסוק ה'
בת פרעה מוצאת את משה בתיבה. ציור מעשה ידי קונסטנטין פלביטסקי (אנ')
משה בתיבה הוא סיפור המופיע בספר שמות, פרק ב', פסוקים א'–י'. הסיפור מתאר את שנותיו הראשונות של משה שעתיד להיות לגואל עמו. הסיפור מתרחש במקביל לשיעבוד בני ישראל בידי פרעה והמצרים. בסיפור, אישה משבט לוי מחביאה את בנה הנולד בגלל גזרת פרעה: "כָּל-הַבֵּן הַיִּלּוֹד, הַיְאֹרָה תַּשְׁלִיכֻהוּ".
האם מבינה שאין ביכולתה להסתירו והיא מניחה את הילד בתוך תיבת גומא אשר אותה הכינה, "בַּסּוּף עַל-שְׂפַת הַיְאֹר". בת פרעה שומעת את בכי הילד ומצילה אותו. הילד גדל בבית אמו שמשמשת כמינקתו, ולאחר מכן בבית פרעה, ובת פרעה מעניקה לו את השם משה. סיפור לידת משה הוא סיפורו של הילד הנולד למרות גזרת המוות של פרעה, שיגדל להיות מושיעו ומשחררו של עם ישראל ויוציאם מעבדות לחירות.
נישואי איש לוי עם בת לוי

הסיפור על הולדת משה נפתח בנישואי הוריו. מסופר כי איש משבט לוי לקח לו לאישה אישה משבטו. שמות ההורים אינם נמסרים בפרק זה. השמות מופיעים בהמשך ספר שמות, בפרשת וארא בה מתוארת בהרחבה שושלת היוחסין של משה ושל אהרן:  "וַיִּקַּח עַמְרָם אֶת-יוֹכֶבֶד דֹּדָתוֹ, לוֹ לְאִשָּׁה, וַתֵּלֶד לוֹ, אֶת-אַהֲרֹן וְאֶת-מֹשֶׁה; וּשְׁנֵי חַיֵּי עַמְרָם, שֶׁבַע וּשְׁלֹשִׁים וּמְאַת שָׁנָה". יש ממבקרי המקרא הטוענים כי שמם לא היה ידוע למחבר המקראי והיא שייכת למסורת כהנית מאוחרת, שציינה אותם בשלב מאוחר יותר. אחרים סוברים כי זו דרכו של המחבר המקראי הנמנע מלהציג פרטי מידע שאינם חשובים להבנת הסיפור.
לידת הילד משה

ההריון והלידה של משה מוזכרים בצורה קצרה: "ותהר האשה ותלד בן". מפתיחת הסיפור מקבל הקורא את הרושם כי זוהי לידה ראשונה וכאמור שמות האחים הגדולים, אהרן ומרים אינם מוזכרים. התבנית
"וַתַּהַר וַתֵּלֶד", החוזרת במקרא מתארת הריון ולידה של ילד ראשון. המחקר המודרני פתרו את הקושי בכך שמדובר בכמה מקורות ששולבו בסיפור. לפי חז"ל, עמרם התייאש מהעתיד של עם ישראל, בגלל גזירות פרעה לרצח התינוקות, וגירש את יוכבד אשתו. מרים בתו הוכיחה אותו ואמרה לו: "אבא קשה גזירתך יותר משל פרעה שפרעה לא גזר אלא על הזכרים ואתה גזרת על הזכרים ועל הנקיבות", ואז הוא נשא מחדש את יוכבד לאשה, והיא ילדה את משה.
הכתוב ממשיך ומדווח כי " וַתֵּרֶא אֹתוֹ כִּי-טוֹב ה֔וּא". ויש שפירשו יפה בחיצוניותו. בתלמוד הבבלי פירשו את
"ותרא אותו כי טוב הוא-...וחכמים אומרים בשעה שנולד משה נתמלא הבית כולו אור", כאשר נולד הבית התמלא בטוב. הביטוי "כי טוב" חוזר בסיפור בריאת העולם מלבד סיפור זה. מחשש לחייו של הרך הנולד מחביאה האם את הילד שלושה חודשים.
הסתרת הילד

מיד לאחר הלידה מחביאה האם את הילד הנולד במשך שלשה חודשים. לאחר שאינה יכולה עוד להצפינו היא מכינה תיבת גומא. הגומא המזוהה עם הגומא פפירוס. התיבה חוזקה "בַחֵמָר וּבַזָּפֶת". צמח הפפירוס גדל לאורך גדות הנילוס ומצוי לרב באזור הדלתא של הנהר. צמח הגומא מגיע לגובה של 2.5 מטרים והוא מעוטר בעלים ופרחים. המצרים הקדמונים השתמשו בגומא כדי להתקין נעליים, מחצלות ואף סירות. ייתכן ולעשיית התיבה בה הונח משה, הספיק קנה אחד של גומא.
את התיבה הניחה עם משה בסוף על שפת היאור כדי שלא תיסחף. הפועל "וַתָּשֶׂם" חוזר פעמיים בתיאור פעולותיה של האם ותוך כך יוצר המחבר המקראי ניגוד בין צו פרעה להשליך את הבנים הנולדים ליאור. האם מניחה את הילד ואינה משליכה אותו ליאור. הבן שזה עתה נולד יינצל על ידי הייאור בו היה צריך לטבוע על פי גזרת פרעה.
מסופר כי אחותו של הילד ניצבת מרחוק לראות מה יהיה עם הילד. חז"ל זקפו לזכותה של מרים את ההגנה שסיפקה למשה ולכן כאשר לקתה מרים בצרעת, חיכה לה העם עד אשר תצא מההסגר שהוטל עליה: ” מרים המתינה למשה שעה אחת שנאמר "ותתצב אחותו מרחוק" (שמות, ב', ד') לפיכך נתעכבו לה ישראל שבעה ימים במדבר שנאמר "והעם לא נסע עד האסף מרים" (במדבר, י"ב, ט')”.
מציאת הילד

בת פרעה יורדת להתרחץ בנהר בלווית נערותיה. היא מבחינה בתיבה ושולח את אמתה להוציא את התיבה מן המים ובה היא מוצאת את הילד בוכה. הבכי של התינוק מעורר בה חמלה והיא מבינה כי "מִיַּלְדֵי הָעִבְרִים זֶה". זאת בניגוד לפרעה שהורה להרוג את הבנים הנולדים, בתו מצילה את תינוק. מהכתוב לא ברור כיצד זיהתה בת פרעה את התינוק כילד עברי ומה הביא אותה להציל אותו. לשאלות אלו עונה רש"י בשני רבדים: ”ותפתח ותראהו - את מי ראתה הילד זהו פשוטו ומדרשו שראתה עמו שכינה”. לא רק שבכי התינוק עורר בה רגש של חמלה אלא שעל פי רש"י ראתה בילד את השכינה. ייתכן וראתה עצמה חלק ממעשה ההצלה של הילד. לא רק שנתנה את הילד למיניקת עברייה, היא קוראת לילד בשם היוצא נגד צו פרעה אביה: "וַתִּקְרָא שְׁמוֹ, מֹשֶׁה, וַתֹּאמֶר, כִּי מִן-הַמַּיִם מְשִׁיתִהוּ (שמות, ב', י').
מציאת הילד בפרסקו בסנטה קיארה (אנ')
מציאת הילד מאת ג'ובאני בטיסטה טייפולו בגלריה הלאומית של סקוטלנד
מציאת הילד > הדו-שיח בין האחות לבת פרעה

אחות הילד מציעה לבת פרעה למצוא אישה מניקה מבני ישראל, כדי להניק לה את הילד, ובת פרעה מסכימה להצעתה. הנערה קוראת לאֵם הַיָּלֶד, והילד מובא לביתה. אירוניה היא שהאישה אשר ילדה את הילד וניסתה להגן עליו מגזרות פרעה מקבלת שכר מארמון המלך משם יצאו גזרות השמד. המידע המובא אודות המינקת משקף גם תהליך אימוץ אשר היה נהוג במצרים העתיקה, בין האם המניקת לאם המאמצת. הסיפור מדווח על שני מרכיבים בתהליך האימוץ: תשלום שכר וזמן ההנקה. חוזים המלמדים על תהליכי אימוץ בין המניקה לאם המאמצת נמצאו בתעודות מאזור מסופוטמיה. זמן ההנקה המתועד בתעודות מצריות משקף את זמן גידולו על ידי האם והחזרתו לבת פרעה. נתינת השם על ידי בת פרעה מסכם את תהליך האימוץ. בתום זמן ההנקה מביאה האם את הילד לבת פרעה שתגדלו.
שם הילד

בת פרעה נותנת לילד שם: משה. ההסבר שהיא נותנת לשם הוא: "כִּי מִן-הַמַּיִם מְשִׁיתִהוּ".
מדרש השם אשר ניתן לילד התבסס על קשר לשוני, לפעולת הוצאתו של משה מהמים. מהסיפור עולה כי בת פרעה דיברה עברית אך השם משה במצרית עתיקה (ms) פירושו 'ילד'. שם זה הוא מרכיב תאופורי של השם Ah Mose שפירושו הירח הנולד. ייתכן כי זה השם שניתן למשה ושמו קוצר, וייתכן כי בת פרעה נתנה לתינוק את השם 'הילד', בהתאם לכך שהמילה "ילד" היא מילה מנחה בסיפור. המילה 'מְשִׁיתִהוּ' המופיעה במדרש השם רומזת לעתיד הילד שיוליך את עמו דרך הים בדרכו לארץ כנען.
מוטיב הולדת גיבור

סיפור משה בתיבה הוא סיפור המגלם את מוטיב לידת גיבור שיושיע את עמו. סיפורים רבים סופרו על הולדת גיבורים ובהם קיימים מוטיבים חוזרים ויש להם כמה רכיבים חוזרים. לעיתים לא מופיעים כל הרכיבים. ברבים מהסיפורים מלווה לידתו של הגיבור בקשיים. לעיתים אם הגיבור חווה עקרות או מסופר כי הילד נמצא בסכנה. לעיתים בזמן ההיריון או טרם התעברותה של האם, האב או האם מתנבאים על הולדת גיבור. בסיפורים אחדים אב המשפחה מנסה לשנות את גורל הילד העתיד להיוולד. השליט מנסה להרוג את התינוק וזה מוכנס במהירות לסל או תיבה ומושלך למים במטרה להגן עליו. בדרך כלל התינוק ניצל על ידי אדם פשוט, והילד שניצל עולה לגדולה.
סיפור ידוע מהמזרח הקדום, בו תינוק ניצל בעזרת שימוש בסל נצרים, ולבסוף עלה לגדולה ונהיה למנהיג, נמצא בטקסט אשורי מהמאה ה-7 לפנה"ס העוסק בסרגון מאכד (נולד במאה ה-24 לפנה"ס):
שורה 5: אמי הכהנת הגדולה, חיבלתני, בסתר ילדתני 
 שורה 6: שמתני בתבת גומא, ותאטום את הפתח בזפת 
 שורה 7: השלכתני לנהר (ואני) שוקע ועולה 
 שורה 8: נשאני הנהר אל אקי שואב המים... 
 שורה 10: אקי שואב המים כבנו גדלני.
עם זאת, ישנם הבדלים גדולים מאד בין שני הסיפורים. אם סרגון היא כוהנת גדולה, ומעמדה רם בניגוד להוריו של משה הבאים מקבוצת אוכלוסייה שהייתה משועבדת. מי שמאמץ את הילד משה היא בת מלך, ולעומתה את סרגון מאמץ שואב מים פשוט. גם הסיבה לנטישת הילד שונה בין שני הסיפורים, אם סרגון מפקירה אותו כי ילדה בסתר וחששה לחייה ואילו אם משה מנסה להציל את חיי בנה. אם משה מניחה את התיבה בסוף על שפת היאור ובסיפור המובא בשמות ב' משתמש המחבר המקראי בשורש ש-י-מ ואילו אמו של סרגון משליכה אותו לנהר ולשם כך מחבר הטקסט האכדי משתמש בשורש ש-ל-ך (להשליך).
הסיפור בתרבות

שירים רבים נכתבו בהשראת המזמור. ידוע השיר משה בתיבה מאת קדיש סילמן שזכה ללחן עממי. כמו כן שירו של אליעז כהן, 'תיבת גומא' כמו כן ציירים רבים ציירו את סיפור לידת משה. נחום גוטמן הרבה לצייר ציורים בהשראת סיפורי התנ"ך ובכללם סיפור זה. ידועים גם יצירותיהם של גוסטב דורה, ניקולא פוסן, פרנצ'סקו צוקרלי, פאולו ורונזה ואחרים.
לקריאה נוספת

יאיר זקוביץ, אביגדור שנאן, "'לא היה מתנהג בבדיחות, במשחקים ובשעשועים כנוהג הפעוטות' – סיפור לידתו וילדותו של משה בכתבי פילון האלכסנדרוני", בתוך: גם כך לא כתוב בתנ"ך, ידיעות אחרונות, ספרי חמד, 2009, פרק יד, עמ' 162–169.
סטיב רוג'רס (היקום הקולנועי של מארוול)

| --- | --- |

קפטן אמריקה בגילומו של כריס אוונס, כפי שהופיע בסרט היקום הקולנועי של מארוול "הנוקמים: עידן אולטרון".
 הופעה ראשונה:  קפטן אמריקה 
 יוצרים:  ג'ו סיימון, ג'ק קירבי 
 גילום הדמות:  כריס אוונס
 דיבוב:  ג'וש קיטון ("מה אם...?")
 מידע
 שם אמיתי:  סטיבן גרנט רוג'רס
 כינויים:  קפטן אמריקה
 תאריך לידה:  4 ביולי 1918 
 מקום לידה:  ברוקלין, ניו יורק
 תואר:  קפטן
 שיוך:  הנוקמים הקומנדו המייללים .S.H.I.E.L.D .S.T.R.I.K.E יחידת המילואים האסטרטגית מדעית צבא ארצות הברית
 כלי נשק:  מגן ויברניום מיולניר זוג כפפות ויברנים ואקאנדיות
 אזרחות:  אמריקאית
 דמויות קשורות
 משפחה:  ג'וזף רוג'רס (אב) שרה רוג'רס (אם)
 חברים:  באקי בארנס טוני סטארק סם וילסון נטשה רומנוף ברוס באנר קלינט ברטון תור ונדה מקסימוף ויז'ן ג'יימס רודס טצ'אלה ניק פיורי
 אויבים:  תאנוס אולטרון הלמוט זמו המסדר השחור הגולגולת האדומה קרוסבונז אלכסנדר פירס
 
סטיבן גרנט רוג'רס (באנגלית: Steven Grant Rogers) הידוע גם בכינויו קפטן אמריקה (Captain America), הוא דמות בדיונית המגולמת על ידי כריס אוונס בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
רוג'רס הוא חייל-על מתקופת מלחמת העולם השנייה שקיבל עירוי של נסיוב שסיפק לו יכולות על-אנושיות הכוללות עמידות, כוח ואתלטיות משופרים. במהלך מאבקו נגד הארגון החשאי הנאצי הידרה, הוא נכנס למצב הקפאה באזור הארקטי לכשבעים שנה עד שהתעורר במאה ה-21. רוג'רס הופך לחבר מייסד של הנוקמים ולמנהיגם. לאחר הסכסוך הפנימי בתוך הנוקמים שנגרם מהסכמי סוקוביה והצלחת תוכניתו של תאנוס במחיקת מחצית מכל החיים בהבזק, רוג'רס מנהיג את הנוקמים במשימה אחרונה בה הם משיבים לחיים בהצלחה טריליוני חיים ברחבי היקום ומביסים את תאנוס. רוג'רס מחזיר את אבני האינסוף לצירי הזמן המקוריים שלהם, ומחליט להישאר בשנות הארבעים עם פגי קרטר; השניים מתחתנים ורוג'רס חי חיים מלאים. רוג'רס בוחר בסם וילסון כיורשו, ומעביר לו את המגן ואת התואר קפטן אמריקה.
נכון לשנת 2023, רוג'רס הופיע בעשרה סרטים: "קפטן אמריקה", "הנוקמים", "קפטן אמריקה: חייל החורף", "הנוקמים: עידן אולטרון", "אנטמן" (בסצנה שאחרי הכתוביות) "קפטן אמריקה: מלחמת האזרחים", "ספיידרמן: השיבה הביתה", "הנוקמים: מלחמת האינסוף", "קפטן מארוול" (סצנת אמצע הכתוביות) ו"הנוקמים: סוף המשחק". כמו כן הוא הופיע בסדרה "מה אם...?" בדיבובו של ג'וש קיטון. פטריק גורמן שימש ככפיל גוף של סטיב רוג'רס המבוגר.
בשנת 2015, מגזין אמפייר דירג את סטיב רוג'רס כדמות הקולנוע ה-46 הגדולה בכל הזמנים.
ביוגרפיה בדיונית > ראשית חייו

סטיבן גרנט "סטיב" רוג'רס נולד ב-4 ביולי 1918 בברוקלין, ניו יורק לג'וזף ושרה רוג'רס. אביו, ששירת בגדוד 107 של חיל הרגלים, נהרג מגז חרדל במהלך מלחמת העולם הראשונה. הוא גודל על ידי אמו, אחות במקצועה, שנפטרה ממחלת השחפת, והותירה את רוג'רס לבדו בגיל 18. בנוסף למבנה גופו הקטן, רוג'רס סבל מבעיות רפואיות, בין היתר אסתמה ושנית.
ביוגרפיה בדיונית > הפיכה לקפטן אמריקה והמאבק בהידרה

בתחילת מלחמת העולם השנייה, רוג'רס מנסה להתגייס לכוחות המזוינים של ארצות הברית אך נדחה שוב ושוב עקב בעיות הבריאות הרבות שלו. בשנת 1942, רוג'רס הולך ליריד סטארק יחד עם חברו הטוב ביותר, ג'יימס בארנס, ומנסה פעם נוספת להתגייס. ד"ר אברהם ארסקין שומע את רוג'רס מדבר עם בארנס, ומאשר את גיוסו בשל מאמציו המתמשכים לשרת את ארצו למרות מוגבלותו הפיזית. רוג'רס מגויס ליחידת המילואים האסטרטגית מדעית (SSR) כחלק מניסוי "חייל-העל" בהובלתם של ארסקין, קולונל צ'סטר פיליפס מצבא ארצות הברית והסוכנת פגי קרטר מסוכנות הביון הבריטית.
בלילה שלפני הטיפול, ארסקין מגלה לרוג'רס שהקצין הנאצי יוהאן שמידט, ראש חטיבת המדע ששמה הידרה, עבר גרסה לא מושלמת של ההליך וסבל מתופעות לוואי קבועות. אף על פי כן, רוג'רס מסכים לעבור את הטיפול ומזריקים לו את עירוי הנסיוב של ארסקין וחושפים אותו לקרני ויטה. לאחר שרוג'רס מגיח גבוה יותר ושרירי יותר, מתנקש סמוי הורג את ארסקין ונמלט. רוג'רס, שכוחו ומהירותו השתפרו באופן משמעותי, רודף אחר המתנקש ולוכד אותו. המתנקש חושף עצמו כסוכן הידרה ומתאבד בלעיסת קפסולת ציאניד. לאור מותו של ארסקין ואיבוד הנוסחה, הסנטור האמריקני בראנט מנצל את הרעש התקשורתי סביב מעשיו של רוג'רס, ומזמין אותו להופיע ברחבי המדינה בתחפושת צבעונית עם התואר קפטן אמריקה כדי לקדם מכירת איגרות חוב.
במהלך סיבוב הופעות באיטליה, רוג'רס מגלה שיחידה 107 – היחידה של בארנס – הוכרזה כנעדרת מאז שהשתתפה בקרב מול כוחותיו של שמידט. רוג'רס מבקש מקרטר ומהמהנדס הווארד סטארק להטיס אותו אל מעבר לקווי האויב כדי לבצע ניסיון חילוץ לבדו. רוג'רס חודר למתקן של הידרה ומשחרר את בארנס ו-400 שבויים נוספים. רוג'רס מתעמת עם שמידט, שמתגלה כ"גולגולת האדומה" ונמלט.
למרות אי הציות לפקודות, רוג'רס מתוגמל על גבורתו ומקודם רשמית לדרגת קפטן. הוא מגייס את בארנס ועוד כמה חיילי עילית, שהיו בין האסירים שחילץ, כדי להקים צוות בשם "קומנדו המייללים" שמטרתו תקיפת בסיסי הידרה אחרים. סטארק מצייד את רוג'רס בציוד מתקדם, הכולל בין היתר מגן עגול עשוי ויברניום, מתכת נדירה שכמעט בלתי ניתנת להריסה. במשך השנתיים הבאות, רוג'רס וקומנדו המייללים עוזרים להטות את המלחמה לטובת בעלות הברית. הצוות לוכד בסופו של דבר את מדען ההידרה הבכיר ד"ר ארנים זולא ברכבת, אך בארנס נופל לכאורה אל מותו במהלך הקרב.
באמצעות מידע שחולץ מזולא, רוג'רס מוביל מתקפה על המעוז האחרון של הידרה כדי למנוע משמידט להשתמש בנשק להשמדה המונית על הערים הגדולות בעולם. רוג'רס חודר לבסיס ההידרה האחרון בעזרת ה-SSR, ביניהם קרטר שחושפת את רגשותיה הרומנטיים ההדדיים כלפי רוג'רס והשניים מתנשקים לפני ששמידט בורח בכלי טיס הנושא את הנשק ונרדף על ידי רוג'רס. במהלך העימות, שמידט מחזיק את הטסרקט, מקור הנשק המתקדם של הידרה, שגורם לו להיעלם בתוך אור בהיר. הטסרקט אובד באוקיינוס. ללא דרך להנחית את המטוס מבלי להסתכן בפיצוץ הפצצות, רוג'רס נפרד מקרטר באי-רצון דרך מערכת הקשר של המטוס ומתרסק איתו באזור הארקטי.